Sigurður Ingi Jóhannsson , umhverfis - og auðlindaráðherra , hefur fyrir hönd umhverfisráðherra á Norðurlöndum , sent framkvæmdastjórum umhverfis - , heilsu - og neytendamála hjá Evrópusambandinu hvatningu um að móta aðgerðir til að stemma stigu við hormónaraskandi efnum í vinnu við áætlun um eiturefnalaust umhverfi árið 2018 . Þetta er gert til að fylgja eftir nýrri skýrslu Norrænu ráðherranefndarinnar þar sem áhrif efnanna eru greind og mat lagt á hvað það kostar samfélagið að hafast ekki að til að fyrirbyggja og draga úr notkun þeirra . Málið var til umræðu á fundi norrænu umhverfisráðherranna og var niðurstaða ráðherranna sú að fela Sigurði Inga , sem formanni norræna ráðherraráðsins í umhverfismálum , að senda bréf varðandi það . Í þeim er hvatt til þess að Evrópusambandið grípi til aðgerða til að draga úr notkun og áhrifum hormónaraskandi efna . Í skýrslunni kemur fram að árlegur kostnaður Evrópuríkja af veikindaleyfum og auknu álagi á heilbrigðiskerfið vegna áhrifa hormónaraskandi efna nemi að minnsta kosti 4,5 milljörðum danskra króna . Í skýrslunni er sérstaklega horft til áhrifa efnanna á kynheilsu karla svo sem krabbameins í eistum , ófullnægjandi sæðisgæða og tveggja tiltekinna fæðingargalla í kynfærum sveinbarna . Eru þá ótalin ýmis önnur áhrif efnanna á heilsu karla og kvenna . Hormónaraskandi efni finnast í lágum styrk í fjölda venjulegra heimilisvara . Þessi efni geta haft áhrif á hormónakerfi líkamans . Áhrif þeirra eru margvísleg , allt frá fæðingargöllum af ýmsu tagi og efnaskiptavandamálum til krabbameina . Efnin geta einnig haft áhrif á þroska fóstra í móðurkviði frá getnaði til myndunar fullþroska nýbura sem og á kynþroska barna og unglinga . Hormónaraskandi efni hafa einnig víðtæk áhrif í umhverfinu og á öll spendýr , en mest er athyglin á skaðsemi þeirra á sæðisframleiðslu karla , kyngetu og krabbameina í eistum , blöðruhálskirtli og brjóstum .